Rein Aidma

Rein Aidma (s. 28. syyskuuta 1950) on virolainen reformipuolueen poliitikko. Hän edusti Itä-Virumaan vaalipiiriä. Hän syntyi Itä-Virumaalla ja toimi sen kuvernöörinäkin vuosina 1994–2003 oltuaan jo lääninhallituksessa vuosina 1989–1991. Aidma on ollut maansa parlamentin Riigikogun jäsen vuosina 2003-2015.

Aidma opiskeli fysiikkaa Tarton yliopistossa. Hän on sittemmin luonut uran paitsi politiikassa, myös opettajana.

Aidma on saanut Valkoisen tähden ritarikunnan kolmannen luokan ansiomerkin. Hän on saanut myös muita kunnianosoituksia mm. Viron puolustusvoimilta.

Aiheesta muualla 
 Rein Aidma Riigikogun sivuilla 

Riigikogun jäsenet
Viron reformipuolueen poliitikot
Vuonna 1950 syntyneet
Elävät henkilöt